**УМОВЫ**

**правядзення рэспубліканскага грамадзянска-патрыятычнага праекта**

**«Збяры Беларусь у сваім сэрцы»**

**1. Агульныя палажэнні**

**1.1.** Рэспубліканскі грамадзянска-патрыятычны праект «Збяры Беларусь у сваім сэрцы» (далей – рэспубліканскі праект) праводзіцца ў адпаведнасці з планам работы Міністэрства адукацыі Рэспублікі Беларусь на 2023 год і ў рамках рэалізацыі Дзяржаўнай праграмы «Адукацыя і маладзёжная палітыка» на 2021 – 2025 гады.

**1.2.** Арганізатарам рэспубліканскага праекта з’яўляецца Міністэрства адукацыі Рэспублікі Беларусь.

У 2023 годзе ў рамках праекта праводзіцца рэспубліканскі турнір знаўцаў «Пазнай свой край» (далей – рэспубліканскі турнір).

Арганізацыйнае і метадычнае суправаджэнне рэспубліканскага турніру ажыццяўляецца ўстановай адукацыі «Рэспубліканскі цэнтр экалогіі і краязнаўства» (далей – рэспубліканскі цэнтр).

**2. Мэта і задачы рэспубліканскага турніру**

Рэспубліканскі турнір праводзіцца з мэтай фарміравання ў навучэнскай моладзі патрыятычных якасцей і паглыблення пачуцця любові да сваёй краіны праз далучэнне іх да пазнання гісторыі, культуры і прыроднай спадчыны роднага краю.

Дасягненне пастаўленай мэты ажыццяўляецца праз рашэнне наступных задач:

масавае ўключэнне навучэнцаў у культурна-пазнавальную дзейнасць, накіраваную на атрыманне ведаў аб гісторыка-культурных і прыродных адметнацях Беларусі;

папулярызацыя гістарычнай, культурнай і прыроднай спадчыны малой радзімы;

выяўленне і падтрымка цікавасці навучэнцаў у галіне інфармацыйных тэхналогій, стварэнне ўмоў для раскрыцця іх творчых здольнасцей;

стварэнне іміджу рэгіёнаў як прывабнага турысцка-экскурсійнага і культурна-пазнавальнага аб’екта.

**3. Удзельнікі рэспубліканскага турніру**

У рэспубліканскім турніры прымаюць удзел навучэнцы аб’яднанняў па інтарэсах устаноў адукацыі (індывідуальна) ва ўзросце ад 14 гадоў.

**4. Тэрмін рэалізацыі рэспубліканскага турніру**

Рэспубліканскі турнір праводзіцца ў перыяд з верасня па снежань 2023 года ў чатыры этапы з вызначэннем пераможцаў і прызёраў:

першы этап – ва ўстановах адукацыі;

другі этап – раённы, (г. Жодзіна);

трэці этап – абласны;

чацвёрты этап – рэспубліканскі. Рэспубліканскі этап турніру праводзіцца ў 2 туры: тэарытычны і практычны.

**5. Парадак правядзення рэспубліканскага турніру**

**5.1.** На першым этапе рэспубліканскага турніру навучэнцы аб’яднанняў па інтарэсах праводзяць краязнаўчае даследаванне з мэтай вызначэння адметнасцей свайго краю.

Па вынікам ствараецца брашура, ў якой змешчаны матэрыял аб   
«топ-5» найбольш значных гістарычных, культурных і прыродных асаблівасцях раёна (г. Жодзіна) (па кожнай пазіцыі 5, усяго 15).

**Брашура выконваецца** ў фармаце А4, pdf-файл і ўключае: тытульны ліст, інфармацыю аб аб’ектах, карта-схему з адначанымі 15 адметнасцямі, спіс выкарыстаных крыніц. Інфармацыя аб аб’ектах павінна быць прадстаўлена лагічна ў адпаведнасці з наступнай структурай: месцазнагоджанне аб’екта, гістарычная даведка, яго апісанне дапоўненае фотаздымкам. Пры выкарыстанні літаратуры неабходна даваць спасылкі ў тэксце (калі матэрыял аўтарскі, то гэта таксама неабходна адзначыць). Інфармацыя аб адным аб’екце павінна займаць не больш 2 старонак.

**5.2.** На другім этапе ацэньваюцца брашуры дасланыя ўстановамі адукацыі. Ад кожнага раёна вызначаецца 1 пераможца і прызёры. У трэцім этапе ўдзельнічае адзін пераможца раённага этапу.

Крытэрыі ацэнкі брашуры:

лагічнасць і змястоўнасць прадстаўленай інфармацыі аб аб’екце;

крэатыўнасць афармлення;

самастойнасць у зборы і аналізе матэрыялу.

**5.3.** На трэцім этапе ўстановы адукацыі размяшчаюць на сайце распрацаваныя брашуры кожнага пераможцы другога этапу для знаёмства з імі ўдзельнікаў. У вызначаны час у анлайн фармаце праводзіцца краязнаўчая віктарына, якая распрацавана на падставе мэтэрыялаў брашур.

Па выніках віктарыны 6 лепшых навучэнцаў адбіраюцца для ўдзелу ў чацвёртым этапе.

**5.4.** Рэспубліканскі этап праводзіцца ў вочным фармаце ў 2 туры: тэарытычны і практычны. Дата і месца правядзення заключнага этапу будзе даведзена да ведама ўдзельнікаў дадаткова.

Для падрыхтоўкі каманд да ўдзелу ў рэспубліканскім этапе напярэдні (за 2 тыдні) на сайце рэспубліканскага цэнтра (<https://rcek.by/>) змяшчаюцца брашуры ўдзельнікаў дадзенага этапу.

**5.4.1.** Першы тур (тэарытычны) уключае заданні адкрытага і закрытага тыпу на веданне гісторыка-культурных і прыродных асаблівасцей Беларусі. Заданні будуць распрацаваны з улікам матэрыялу, прадстаўленага ў брашурах, а таксама змяшчаць сведкі аб агулянавядомых дастапомнасцях краіны.

Тэарэтычны тур складаецца з некалькіх частак:

«інтэлект-буквар» (каманды адказваюць на пытанне, адказ на якое пачынаецца з літары згодна беларускага алфавіта);

«3х5» (пытанні размеркаваны па трох тэматычных катэгорыях (гісторыя, культура, прырода), якія ўключаюць пяць рознаўзроўневых пытанняў у кожнай катэгорыі).

**5.4.2.** У другім туры (практычны) каманда за пэўны час павінна скласці экскурсію-імправізацыю па аб’ектах, якія атрымалі па выніках жараб’ёўкі.

Крытэрыі ацэнкі практычнага тура:

лагічнасць пабудовы экскурсіі;

экскурсійная падача інфармацыі;

паўната і дасканаласць звестак аб аб’ектах;

адказы на пытанні.

**5.4.3.** Каманды – пераможцы і прызёры турніру вызначаюцца па выніках двух тураў.

**5.5.** Пратаколы пасяджэння журы раеннага этапа з матэрыяламі пераможцаў накіроўваюцца на абласны этап да 31 кастрычніка 2023 года на электронны адрас cvir@moiro.by (Дубаневіч Д.А., метадыст аддзела суправаджэння патрыятычнага і экалагічнага выхавання).

Дадатковая інфармацыя і кансультацыі па тэлефоне: 8017 2705727 (Дубаневіч Д.А., метадыст аддзела суправаджэння патрыятычнага і экалагічнага выхавання).

**5.6.** Аўтары, удзельнікі конкурсу, даюць згоду арганізатарам на публікацыю сваіх работ, публічную дэманстрацыю і некамерцыйнае выкарыстанне матэрыялаў (з захаваннем аўтарскіх правоў) з мэтай папулярызацыі рэспубліканскага праекта.

**5.7. Падвядзенне вынікаў рэспубліканскага турніру**

Пераможцы і прызёры рэспубліканскага турніру ўзнагароджваюцца дыпломамі і прызамі Міністэрства адукацыі Рэспублікі Беларусь, дыпломамі ўдзельнікаў рэспубліканскага цэнтра.

**6. Арганізацыйныя камітэты**

Для арганізацыі і правядзення рэспубліканскага турніру на кожным этапе ствараюцца арганізацыйныя камітэты (далей ‒ аргкамітэты).

Аргкамітэт кожнага этапу:

забяспечвае арганізацыйнае і метадычнае суправаджэнне рэспубліканскага турніру;

даводзіць інфармацыю аб рэспубліканскім турніры да ведама ўстаноў адукацыі;

ажыццяўляе персанальны падбор складу журы турніру;

аналізуе і абагульняе вынікі рэспубліканскага турніру;

асвятляе ход падрыхтоўкі, правядзення і вынікі рэспубліканскага турніру ў сродках масавай інфармацыі.

Арганізацыйнае правядзенне рэспубліканскага турніру забяспечваюць:

на першым этапе – установы адукацыі;

на другім этапе – структурныя падраздзяленні гарадскіх, раённых выканаўчых камітэтаў, мясцовых адміністрацый раёнаў у гарадах, якія ажыццяўляюць дзяржаўна-ўладныя паўнамоцтвы ў сферы адукацыі;

на трэцім этапе – структурныя падраздзяленні абласных, Мінскага гарадскога выканаўчых камітэтаў, якія ажыццяўляюць дзяржаўна-ўладныя паўнамоцтвы ў сферы адукацыі;

на заключным этапе – Міністэрства адукацыі, Рэспубліканскі цэнтр.

Для падвядзення вынікаў рэспубліканскага турніру на кожным этапе аргкамітэтам ствараецца журы.

Журы на ўсіх этапах рэспубліканскага турніру:

ацэньвае праекты, якія прадстаўлены ўстановамі адукацыі;

вызначае пераможцаў і прызёраў адпаведных этапаў конкурсу;

прадстаўляе рашэнні (пратаколы) па выніках конкурсу і іншую неабходную інфармацыю ў адпаведныя аргкамітэты.

**7. Фінансаванне рэспубліканскага праекта**

Фінансаванне рэспубліканскага праекта ажыццяўляецца:

на першым этапе – установай адукацыі;

на другім этапе – за кошт раённых, гарадскіх бюджэтаў, прадугледжаных на правядзенне мерапрыемстваў;

на трэцім этапе – за кошт сродкаў абласных бюджэтаў і бюджэту г. Мінска, прадугледжаных на правядзенне мерапрыемстваў;

на заключным этапе – Міністэрствам адукацыі Рэспублікі Беларусь за кошт сродкаў рэспубліканскага бюджэту, прадугледжанага на іншыя выдаткі ў галіне адукацыі (план мерапрыемстваў па рэалізацыі падпраграмы 10 «Маладзёжная палітыка» на 2023 год Дзяржаўнай праграмы «Адукацыя і маладзёжная палітыка» на 2021–2025).

Для фінансавання рэспубліканскага праекта на ўсіх этапах могуць быць выкарыстаны іншыя крыніцы, не забароненыя заканадаўствам Рэспубліка Беларусь